**I N D O K O L Á S**

**a helyi építészeti tervtanácsról szóló önkormányzati rendelethez**

2024. október 1. napján hatályba lépett a magyar építészetről szóló 2023. évi C. törvény (a továbbiakban: Méptv.) számos rendelkezése. A Méptv. 63. § (1) bekezdése értelmében a járásszékhely városokban helyi építészeti tervtanácsot kell működtetni. A Méptv. 225. § (8) bekezdése felhatalmazó rendelkezést tartalmaz, mely szerint a települési önkormányzatoknak rendeletet kell alkotniuk a helyi építészeti tervtanács létrehozásáról, működési feltételeiről, eljárási szabályainak megállapításáról abban a körben, melyet a Méptv., vagy a felhatalmazása alapján megalkotott az építészeti és településrendezési tervtanácsokról szóló 283/2024. (IX.30.) Korm. rendelet nem szabályoz.

**1. §**

A helyi építészeti tervtanács létrehozásáról rendelkezik.

**2. §**

Eljárási szabályokat tartalmaz a Méptv.-ben vagy az építészeti és településrendezési tervtanácsokról szóló 283/2024. (IX.30.) Korm. rendeletben nem szabályozott mértékben.

**3. §**

A tervtanács működéséhez szükséges forrás biztosítására, valamint a tagok tiszteletdíjára vonatkozó keretszabályokat állapít meg.

**4-5. §**

A korábbi önkormányzati rendeletet hatályon kívül helyező, valamint a rendeletet hatályba léptető rendelkezést tartalmaz.